Δεκαπέντε άτομα, που φορούσαν κράνη και κρατούσαν ξύλα σύμφωνα με την αστυνομία, επιτέθηκαν σε φοιτητές, λίγο μετά τις 2:00 τα ξημερώματα, κατά τη διάρκεια εκδήλωσης του Τμήματος Θεατρικών Σπουδών του Πανεπιστημίου, σε κτίριο που βρίσκεται επί της οδού Ακαδημίας.

Οι άγνωστοι δράστες, σύμφωνα με το ΑΠΕ – ΜΠΕ, χτύπησαν άγρια φοιτητές, με αποτέλεσμα τέσσερις εξ΄ αυτών να διακομιστούν με ασθενοφόρα στον «Ευαγγελισμό», ενώ προκάλεσαν σοβαρές ζημιές στο κτίριο. Στη συνέχεια τα άτομα αυτά πήραν ένα κουτί με χρήματα που είχαν συγκεντρώσει φοιτητές από την συγκεκριμένη εκδήλωση και τράπηκαν σε φυγή.

Η αστυνομία διεξάγει έρευνες για τον εντοπισμό και τη σύλληψη των δραστών.

Το περιστατικό έλαβε χώρα λίγες μόνον ώρες μετά από ανάλογης λογικής «καταδρομική επιχείρηση» βανδάλων στο Πανεπιστήμιο Μακεδονίας.